כשאר חכמי הסבוראים, השתתף רבה יוסי בעריכת התלמוד הבבלי, שכללה הוספת ביאורים, הכרעות במחלוקות, הערות ודיוקים לשוניים, לרוב באופן אנונימי, בלא הזכרת שם החכם הסבוראי. מלאכה זו נעשתה גם על ידי אחרוני האמוראים, ואין קו ברור שמפריד בין אלו לאלו. איגרת רב שרירא גאון היא המקור הקדום הכמעט בלעדי לתולדותיהם של הסבוראים, כיוון שהם לא השאירו כתבים מיוחסים או יצירות עצמאיות ופירושיהם נכנסו כהערות בגוף התלמוד או שנאמרו בעל פה ולא נכתבו.
זהותו ואזכוריו בתלמוד.
רבה יוסי היה תלמידו של רבה תוספאה. פעמים בודדות מוזכר רבה יוסי בתלמוד. נשא ונתן עם חכמים בני דורו, כרב רחומי השלישי. חוקרי התלמוד ציינו מספר מקורות בתלמוד שמוזכר בהם רבה יוסי, במספר כינויים שונים, אך ברוב המקורות אין הסכמה בין החוקרים על הזיהוי. להלן מספר דוגמאות.
מקורות נוספים בתלמוד הבבלי שנידונו בהקשר הזה הם במסכת חולין (מח, ע"א); נדה (מא, ע"ב) ובבא קמא (כא, ע"א).
כינויים וספקות בזיהוי.
רבה יוסי מוזכר בכמה שמות וכינויים, עד כי אין ברור מהו שמו המקורי. באזכורים התלמודיים מוזכר כרב יוסף, אבא יוסי ור' יוסי; ובנוסחאות שבידינו לספרי הגאונים והראשונים הוא מוזכר גם כרב יוסי, רבה יוסי, רבה יוסף. מכאן הדרך אינה ארוכה לשם רבה בר יוסף, שמוזכר גם הוא בספרות הראשונים (ספר יוחסין השלם ועוד). בנוסחאות מסוימות של אגרת רב שרירא גאון מוזכר חכם סבוראי בשם רבה. לגבי מקצת מהשמות קיים ספק אם הם כינוי נוסף של רבה יוסי, או שמדובר בחכם אחר מאותה התקופה. חלק מהחוקרים הבינו ש"רבה" או "רבה בר יוסף" הוא חכם אחר. באטלס עץ חיים, מוזכרים שני תלמידים לרבה תוספאה, רבה ורב יוסף. לעומתם, היה מי שכתב להגיה ולכתוב "רב יוסי" במקום "רבה בר יוסף".
על הזיהוי של "אבא יוסי" (רבה יוסי) עם "רב יוסי" שמוזכר באיגרת רב שרירא גאון כמי שהיה ראש ישיבת פומבדיתא לפני רב עינא ורב סימונא, זיהוי שמוסכם על חוקרים רבים ובהם רבי בנימין מנשה לוין, מערער הרב אליהו רחמים זייני בספרו "רבנן סבוראי וכללי ההלכה". לדעתו אלו שני חכמים שונים, רב יוסי הוא ראש הישיבה בזמנו של רבינא (השני) ובזמן "סוף הוראה" ותחילת תקופת הסבוראים, ואילו אבא יוסי היה ראש ישיבה בדור השני, לפני רב סימונא.
בעקבות נוסחה אחת באגרת רב שרירא גאון, רבים הזכירו חכם בשם רב יוסף מבי חתים (או: מבי חתום), אבל ברוב הנוסחאות מופיע באגרת "רבה יוסף ורב אחאי מבי חתים". לפי הנאמר באיגרת, בי חתים היא עיר בסביבות נהרדעא. יש שהסיקו שרבה יוסי הוא רב יוסף מבי חתים, אבל "סדר הדורות" סבר שיש לחלק בין רבה יוסי לרב יוסף מבי חתים, רב יוסף מבי חתים - לשיטתו - החל לשמש כראש ישיבה בשנת ד'רע"ד למשך ארבע שנים.
לדעתו של הרב אליהו רחמים זייני, מוזכר רב יוסי, שהיה ראש ישיבת פומבדיתא בתקופתו של רבינא האחרון, גם בשם רב אסי.
רבה יוסף
רב יוסי
רב יוסף מבי חתים
יוסף מבי חתום
יוסף מבי חתים
רבה בר יוסף
רבה בר יוסי
אבא יוסי
סטנדרד אנד פורס
סטנדרד אנד פורס (Standard &amp; Poor's ובקיצור S&amp;P) היא חטיבה של S&amp;P Global המפרסמת ניתוחים ומחקרים כלכליים על מניות ואיגרות חוב, כשאחד מתחומי הפעילות העיקריים שלה הוא דירוג אג"ח. החטיבה היא אחת משלוש החברות המובילות בתחום, ביחד עם מודי'ס ופיץ'.
החטיבה ידועה בזכות מדד ה-S&amp;P 500 האמריקאי, מדד ה-S&amp;P/ASX 200 האוסטרלי ומדד ה-S&amp;P/TSX הקנדי.
תיאור עסקי.
סטנדרד אנד פורס פועלת כחברת שירותים כלכליים. מוצריה ושירותיה כוללים דירוג אשראי, הערכת אמינות, מדדי S&amp;P, קרנות, פתרונות ניהול סיכונים, שירותי ממשל, הערכות ושירותי מידע. חטיבת החברה קפיטל IQ, מספקת מידע ופתרונות למוסדות כלכליים, חברות ייעוץ ותאגידים.
החברה נוסדה ב-1860 ומשרדי ההנהלה שלה נמצאים בגורד השחקים ברחוב ווטר מס' 55, מנהטן, ניו יורק.
דירוג אשראי.
כסוכנות דירוג אשראי, סטנדרד אנד פורס מדרגת תרומה אשראי לחברות. החברה מפרסמת דירוג אשראי קצר טווח וארוך טווח.
דירוג אשראי ארוך טווח.
S&amp;P מדרגת חברות בסקלה של AAA ל-D. דירוג ביניים מוצע בכל רמה בין AA ו-B (לדוגמה BBB+, BBB ו-BBB-). עבור מספר חברות, S&amp;P יכולה גם לספק הכוונה באשר לאפשרות העלאה בדירוג (חיובי) או הורדה בדירוג (שלילי) או חוסר ודאות (נטרלי).
דירוג השקעה
דירוג לא-השקעה (ידועות גם כמניות "זבל")
מדדי שוקי המניות.
חברת סטנדרד אנד פורס מפרסמת מספר גדול של מדדי שוק המניות, המכסים כל אזור בעולם, רמת היוון שוק וכל סוג השקעת קרנות ריט (קרנות להשקעות בנדל"ן) או מניות בכורה.
פרסומים.
סטנדרד אנד פורס מפרסמת עלון ניתוח שוק מניות שבועי בשם "The Outlook", אשר מופץ במדיה או באופן מקוון לנמענים רשומים.
מעלות.
בישראל פועלת S&amp;P באמצעות חברת-הבת מעלות (Standard &amp; Poor's Maalot), אשר בבעלותה המלאה. חברת מעלות הוקמה בשנת 1991, כאשר בתחילתה עסקה בעיקר בדירוג אג"ח קונצרניות, ובהמשך הרחיבה את פעילותה גם לדירוג מכשירים פיננסיים נוספים והערכת סיכוני אשראי של חברות ופרויקטים. במשך שנים נהנתה מעלות מבלעדיות בשוק דירוג האשראי, עד לכניסתה של חברת מידרוג (בבעלות המתחרה העיקרית של S&amp;P, מודי'ס) בשנת 2003. הקשר העסקי שבין מעלות ו-S&amp;P העולמית לא החל מיד עם הקמתה של מעלות: בשנת 1998 החל שיתוף פעולה אסטרטגי ביניהן, בעיקר בנושא המתודולגיה בדירוגים השונים, ורק בשנת 2007 רכשה S&amp;P את מעלות, בעסקה שהוערכה ב-10 מיליון דולר.
Music Television
רוטב אפריקן
רוטב אפריקן (בצרפתית: Sauce Africaine) הוא אחד מה"רטבים הקטנים" של המטבח הצרפתי (רטבים המהווים וריאציה של רוטבי האם). רוטב זה מהווה וריאציה של רוטב אספניול (רוטב חום בסיסי) לו נוספו תבלינים שמקורם במטבח הקריאולי (שמתבסס על שילוב של טעמים אפריקאיים עם המטבח הצרפתי). רוטב זה משמש לתיבול אומצות, מאכלי צלעות ומאכלי עופות.
הרוטב מיוצר, בדומה לרטבים חומים אחרים, על ידי צמצום יין (בישול יין עד לאידוי המים שבו) בתוספת תבלינים, והוספת היין והתבלינים לרוטב האספניול.
תרנגול הודו
תרנגול הודו (שם מדעי: "Meleagris") הוא עוף ממשפחת הפסיוניים, והגדול בסדרת התרנגולאים. תרנגול ההודו הוא היחידי בתת-המשפחה תרנגולי הודו והוא כולל כיום רק שני מינים, החיים רק באמריקה הצפונית, והם גדולים יותר משאר מיני התרנגולאים. תרנגול ההודו בוית לפני 2,000 עד 500 שנים בקירוב, ומגדלים אותו בכל העולם למאכל.
מקור.
באתר קדום של תרבות המאיה התגלו שרידים של תרנגול הודו המתוארכים לתקופה שבין 327 לפנה"ס לבין 54 לספירת הנוצרים, וזו העדות המוקדמת ביותר לביותו. תרנגול ההודו הגיע לאירופה במאה ה-16 ממקסיקו.
מאפיינים.
משקלו 12–18 קילוגרמים לערך. גופו גדול אך ראשו קטן. בחלק העליון של גופו שקית עור אדומה ומעין גידול המשתפל מבעד למקורו. על עורו ישנם קמטים אשר בולטים יותר אצל הזכר ופחות אצל הנקבה. הוא ניזון מחרקים וזרעים. רגליו וטפריו חזקים וגדולים, ישנן 3 אצבעות מלפנים ואחת לאחור. בשעת כעסו פורש כנפיו בשל זרימת הדם, וקפליו נהיים כחולים ולבנים.
תרנגולי ההודו מגיעים לבגרות מינית בין גיל חצי שנה לשבעה חודשים. האם דוגרת על הביצים כ-28 ימים. בדרך כלל מוטלות 8–15 ביצים בטבע, וכ-150 במשק. כאשר האפרוחים קטנים הם קשורים מאוד ללולם, כמו כן קשה להם למצוא מזון בעצמם, בשל ראיתם החלשה.
תכולת החלבון והברזל בבשר הודו גדולה משל תרנגול הבית, ותכולת השומן קטנה יותר.
תרנגולי הודו משווקים בישראל עוד מימי המנדט הבריטי. בישראל, כמות הצריכה לאדם של בשר הודו היא הגבוהה בעולם, בין היתר בזכות השימוש בבשר הודו עבור הפקת פסטרמה, בניגוד לרוב העולם בו מקובל השימוש בבשר בקר. היקף גידולם בארץ הולך ומתרחב אך לא מייצאים אותם בשל מגבלות ותחרויות שונות.
בארצות הברית תרנגול ההודו הוא המאכל המסורתי של חג ההודיה. בתקופת כהונתו של הארי טרומן החלה מסורת של הענקת תרנגול חי לנשיא, לצורך הגשתו בארוחת חג ההודיה. מאז ימי ג'ון קנדי כל הנשיאים חוננים את תרנגול ההודו ואינם משתמשים בו לארוחת החג.
מקור השם.
מקורו של תרנגול ההודו הוא במקסיקו שביבשת אמריקה. הבלבול שהביא לשמו הוא אותו בלבול בין אמריקה לבין הודו שבגללו קיבלו איי הודו המערבית והאינדיאנים (בתרגום מילולי, "הודים") האמריקאים את שמם. שמו האצטקי המקורי, בתעתוק לעברית "וֵּאְשׁוֹלוֹטְל", היה קשה להגייה ולכן המתיישבים האירופים השתמשו בשמות אחרים. קולומבוס שנתקל בהונדורס בעוף המוזר כ-10 שנים לאחר גילוי אמריקה, כינה אותו "Gallina de la tierra" ("גָייִנַה דֶה לָה טִיאֵרַה"), שפירושו "תרנגולת הארץ" אך טעויות בזיהוי מקורו של העוף, כנראה לאחר הבאתו לארצות "העולם הישן" הביאו לשלל שמות שונים בשפות רבות בעולם.
גרסאות שונות שבסיסן "הודו" קיימות בשפות רבות בהן רוסית וצרפתית. השם העברי הגיע ככל הנראה דרך היידיש בה הוא מכונה "אינדיק". הבלשן יצחק אבינרי הציע את ההלחם "תרנהוד". יש הטועים לחשוב שמקור השם "הודו" הוא במילה "הודיה" שכן נהוג בצפון אמריקה לאכול את העוף בחג ההודיה.
בפורטוגל קוראים לתרנגול "פרואני" על שם פרו משום שהיה כנראה נפוץ בשווקים בפרו וכך גם כינויו בהודו עצמה. ביוונית הוא מכונה "תרנגול צרפתי" ובערבית נקרא "תרנגול ביזנטי" או חבשי.
הכינוי "turkey" השגור באנגלית התפתח בשל טעות כפולה ואף על פי שאינו קשור לטורקיה שבה מכונה העוף "תרנגול הודי". הטעות מבוססת על בלבול בין תרנגול הודו לבין פניניה. פניניה, שמקורה באפריקה, נודעת כנראה לאנגלים דרך סוחרים טורקיים ומכאן שמו.